6

ISIGIDIMI SAMAXOSA, SEPTEMBER 17, 1S83.

LADYSMITH-NATAL.

IZINTO NGEZINT0.

Sibulela u Mr. Joshua Dlamini ngoludaba Iwelozwe likude.

Drie Fontein, August 18, 1883.

Ndicela indawo kwelo pepa lamanene, andimntu uhlala ekataza, undinyamezele. Indawo eyimbangi yile—ndibe ndize apa e Drie Fontein entlanganweni ebizwa nge Nzondelelo—le Nzondelelo kukuzondelela ublanga Iwakuti oluntsundu ukunga lungayiva i Vangeli emagumbini omane omhlaba. Lontlangano yaqala ukubako ngonyaka we 1875 ngo August, yonke leminyaka ibisenziwa kude kube kulo August ka 1883, yaqala ngomhla we 8. Kwaye kubutelene izihlwele zabakolwayo ezivela kwindawo ngendawo ze Bemente yakwa Wesile. Inkonzo yavulwa ngu mfundisi wetu u Rev. P. G. Mtembu, washumayela kwi Vangeli ka Luke 10.27—“ Uyakumtanda u Tixo wako ngayo yonke intliziyo yako, ngawo wonke umpefumlo, nangamandla ako.” Kute ngomhla we 9 yalila intsimbi ekuseni. Inkonzo yaqutywa ngu Mr. Philip Mcunu, washumayela kweyokuqala ka Samuel 7.3—“ Kwelelisani o Tixo basemzini.” Watsho lomshumayeli wati, U-Tixo akumfuni umtwana (isono) wenye indoda engu Satana— ukuba niyamtanda konzani yena yedwa. Ngo 11 o’clock kwema ingwevu yakuti engu Mr. Jonathan Xaba washumayela kweka Mateyu 10.37—“ Otandayo uyise umhlaumbi unina ngapezu kwami akandifanele, notandayo unyana umhlaumbi intombi ngapezu kwam akandifanele.” Emva kwake kwema u Mr. J. Zuma ebulela i Remente ngokuzondelela kwayo ukunga uhlanga Iwetu lungayiva inyaniso. Yapuma intlanganiso ukuya kwamkela idinala. Kute ngo *5* o’clock ukumka komhla yalila intsimbi, kwashumayela umlwelwe ongu Mr. E. Nyembe kwi Psalm 65.1—2 “ Indumiso iyakulinda Tixo ! e Ziyone, nakuwe isibambiso siya kufezwa. Wena uvayo umtandazo! uluntu lonke loza kuwe.” Ngomhla we 10 inkonzo yaqutywa zingwevu zakuti, ezateta ummangaliso. Ekuseni yayingu Mr. Abraham Twala. Ngo 11 o’clock yaba ngu Mr. Johannes Kumalo, lengwevu yateta yati—Kaloku amandla am aselepelile, lenkonzo yapezulu ndiyiqale ebutsheni bam, ngoku sendimdala, sendipele amandla, zite izinto endaye ndizinqwenela ebutsheni bam sekukukona zifeziswayo xa ndingasenawo amandla. Ndinga ke angati u Tixo wezulu ongu Mdali andilondoloze. Ukuba bendinokolo ngenditandaza ngomtandazo wendoda yakudala yakwa Israel engu Simeon, eyati—“ Kaloku isicaka sako Nkosi masindululwe.” Kuba inzondelelo yam ngohlanga Iwakuti iyenzeka. Ndinga ke ukuze sibe sebuntwini sifanele ukupuma emacaleni, niyeke ukutabata izinto zabe Lungu, ningenamandla umntu makazisebenzele ngawake amandla ukuze lenzondelelo ikule. “ Lowo uba umi makalumke angawi.” I. Korinte 10.12. Emva kwengwevu kwema u Mr. Samuel Pakati, washumayela kwi Vangeli ka Yohane 7.37—“ Kekaloku ngomhla wokupela ongomkulu womtendeleko wema u Yesu wadanduluka esiti, ukuba uti umntu anxanwe makeze kumi asele.” Yapuma ke intlanganiso, kwati ngokuhlwa kwabuyelwa. Wema u Mr. Stephanus Kumalo wati, “ Bebenga hlanjululwanga balishumi na? abalitoba pofu bapina?”—Luke 17.17. Emva kwema u Mr. Jacob Mnguni wati, “ Tina kodwa asiwamkelanga umoya welizwe, koko simamkele u Moya ovela ku Tixo.”—I. Korinte 2.12.

Kute ngomhla we 11 ku August ekuseni wema u Mr. Simon Butelezi esiti, “ Ungaziqumbisi ngenxa yabo bakwenza okungalungileyo, ungabi namona ngakubenzi bobume- nemene.”—Psalm 37.1—2. Yapuma intlanganiso. Kute ngo 11 o’clock kwatetwa ngemali, emva koko kwapunywa (kuba yayingum-Gqibelo).

Nge Cawa ngo 11 kwaye kushumayela u Rev. Luke Msimang esiti, “Hamba wenze ngokunjalo nawe.”—Luke 10.37. Uti makati ovileyo azise omnye, njengoko wati u Yesu tanda, tina masitandane. Ama Ngesi ati akuliva ilizwi lapezulu aba nenzondelelo yokunga zingati ezinye izizwe zilive; acanda ulwandle aza kufika kweletu, sayiva ke inyaniso yelizwi lika Tixo, makube njalo ke nakuti, ati ovileyo avise omnye—ongekeva. Kute ngo 2 o’clock kwashumayela u Eliam Msimang esiti, “ Ngokuba engalibekanga pantsi kwazo Ingelose ilizwi eliza kuza elona siteta ngalo.”—Kweyama Hebrew 2.5. Kute akuba egqibile ukushumayela kwapunywa ngalowo umhla, kwakulindeleke umtendeleko, akwenzeka ngenx’ enokuba lalisina umfundisi akafika.

Utywala.—E Mampondweni kusand’ ukufa amadoda amatatu bekusiliwa etywaleni.

Ukuba.—Lomkwa mbi kangaka, ngoku e Kimberley kutiwa uqutywa nasemini.

U Mr. Saul Solomon.—Siva kananjalo ngaye okokuba ngati kungoku ubekisela ekupileni.

Ukutakata.—Kwelama Mpondo kuko amadoda amatatu abulewe ngumtshana ka Nqwiliso, ngenxa yokutakata.

Obulele usana lwake.—Ngase Piquetberg umfazi ontsundu abati ngu Katyi Bloois, ufunyenwe ebulele usana lwake.

Idayimani Enkuru.—U Mr. W. Miller wase Jagersfontein ufumene idayimani abati ukuyixela izi Carat eziyi 582 ubukulu.

Imantyi engumcedisi.—U William le Saeur, Esq.; unyulwe okokuba abengumcedisi e-Murraysburg, no Bobert Charles Ferris, Esq., ukuba abe ngowase Bofolo.

Ubumenemene.—Pesheya kutiwa ukupanga kwande ka- ngaka ngangokokuba amadoda anxibe ilokwe ezenza abafazi iqingake lokubafumana kasisulu abantu.

Amatyala pambi kwe Judge e Qonce.—Ngelixesha amatyalatyala nje ayi 20 awempambano matandatu. Avela Pesheya kwe Nciba onke okubulala ma hlanu.

Intlanganiso yabalimi abantsundu e Cala e Bate- njini.—Ilitye lesiseko lendlu yalentlanganiso ikankanywe ngasentla, lobekwa ngomhla wamashumi omabini kuyo le- nyanga.

Utywala ezinqweleni.—Kuko indoda eti, yiti kanye ukuba ufuna ukukwela ezinqweleni kangela kanye engenatywala bokutengisa, kuba apo kunxila nentwana encinane yomntwana.

U Rev. Bryce Ross.—Lomfundisi njengokuba ebengeko ixesha, ngoku ubuyile, ufike ngeveki epambi kwale idluleyo. Kunye naye ngati kufike intombi zika Rev. Tiyo Soga zombini.

U Bishop Jones.—Lemambane kuvakala ukuba selibuye yabeka kwasekaya, njengokuba ibike yanexesha ihambahamba kwindawandawana ezitile. Nokoke ngati ayikapili hlambululu kwingozi eyayiyihlele e Rini.

Inqanawa ka Nowa.—Amapepa ama Ngesi azele yingxelo yokuvunjululwa kwe nqanawa ka Nowa. Kutiwa ibonwe pezu kwentaba zase Ararat, ngokusuka kuye kuncipa ubungqingqwa bekepu elihleli ligubungele ezo ntaba.

Imvula.—Apa, e Dikeni, bekuko intlanganiso yokuta- ndazele imvula ngolwesi-Tatu, (Sept. 13) kute ngengomso, i Nkosi yayipendula imitandazo yabantu bayo, ngokuti iyitulule imvulana. Akwaba kungaba njalo kulo lonke.

Iselana Lomntwana.—Intwana ekutiwa ngu Charles Raven e Kapa ibi pambi kwe Mantyi, ngokusuka ingabi nakuyixela imali eyifumana ngezonka ebitunyelwe ukuba ihamba izitengisa. Isigwebo sibe sesokuba ipiwe imivumbo elishumi elinantlanu ngo swazi.

Obe Izembe.—Intokazi abati ngu Sophia Smith igwetyelwe intsuku ezilishumi isebenza nzima, ngenxa yokuba izembe lenene elitile. Ukuliba kwayo elizimbe lentokazi ibitunga ingubo zelinene, ite inyatikazi ukupuma kwayo kanti imka nalo ; Ipumile iye kuba inkuni ndaweni itile, umninizo eyibambile kufumaneke ukuba kanti nezembe asilayo.

Utyelelo lwendoda endala engumntu welilizwe.— U Rev. B. W. Thompson, unyana ka Rev. W. Thompson, wase Kapa, emva kweminyaka engamashumi omabini emkile, uzakutyelela apa. Lendoda ngumbali micimbi ye London Missionary Society. Ngokuhamba eshumayela ilizwi uyicandacande yonke i China, namazwe angakona, ngokuke uzakucandacanda eli letu. Lendoda ngumfo owa funda kwelilizwe, kunye no Sir Henry de Villiers, no Chief Justice Reitz no Mr. Judge J. Buchanan. Siyakolwa okokuba u Mr. Thompson, ininzi into eyakumamkela ngemivuyo.